《得安肃颜舅书再成哀词》
宋代·杨杰

安肃书来倍痛伤，痛伤穷苦盛时亡。三千蝉蜕人何处，十载龙山梦一场。

我愧动心非孟子，谁能鼓缶学蒙庄。夜台难寄登科信，泪滴春衫吊夕阳。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。